Országos tûzgyújtási tilalmat rendeltek el
A vasárnap életbe lépett intézkedés átmeneti idõre szól.
Általános tûzgyújtási tilalmat rendelt el a vidékfejlesztési miniszter, a vasárnap életbe lépett intézkedés átmeneti idõre szól - tájékoztatott a Vidékfejlesztési Minisztérium sajtóirodája.
Magyarország erdeiben a csapadékmentes és szeles idõjárás miatt fokozott tûzveszély alakult ki, ezért az erdõkben, valamint az erdõterületek határától számított kétszáz méteren belül tilos tüzet gyújtani. A tilalom kiterjed a felsorolt területeken kijelölt tûzrakó helyekre, a közút és vasút menti fásításokra, valamint a parlag- és gazégetésre is.
A miniszteri rendelkezés felhívja a közúton és vasúton utazók, az erdõben kirándulók, a mezõgazdasági területeken dolgozók figyelmét, hogy égõ cigarettát ne dobjanak el. Kiszáradt árokparton, a vasúti töltések mellett keletkezõ tüzek sok esetben közvetlenül erdõ- és mezõgazdasági területeket is veszélyeztetnek - olvasható a közleményben.
Aki a tûzvédelmi rendelkezéseket megszegi, erdõvédelmi bírsággal sújtható. Az elrendelt tûzgyújtási tilalom visszavonásig érvényes.
tûz